text:
Конфедерация Швейцария (ОВ L 1, 3.1.1994 г., стр. 1).
 3. Решение 97/132/ЕО на Съвета от 17 декември 1996 г. относно сключването на Споразумението между Европейската общност и Нова Зеландия относно санитарните мерки, приложими за търговията с живи животни и животински продукти (ОВ L 57, 26.2.1997 г., стр. 4).
 4. Решение 97/345/ЕО на Съвета от 17 февруари 1997 г. относно подписване на Протокол по ветеринарни въпроси в допълнение към Споразумението под формата на размяна на писма между Европейската икономическа общност и Княжество Андора (ОВ L 148, 6.6.1997 г., стр. 15).
 5. Решение 98/258/ЕО на Съвета от 16 март 1998 г. относно сключването на Споразумение между Европейската общност и Съединените американски щати за санитарни мерки за защита на общественото здраве и здравето на животните при търговията с живи животни и животински продукти (ОВ L 118, 21.4.1998 г., стр. 1).
 6. Решение 98/504/ЕО на Съвета от 29 юни 1998 г. относно сключването на Временно споразумение за търговия и свързани с търговията въпроси между Европейската общност, от една страна, и Обединените мексикански щати, от друга страна (ОВ L 226, 13.8.1998 г., стр. 24).
 7. Решение 1999/201/ЕО на Съвета от 14 декември 1998 г. относно сключване на споразумение между Европейската общност и правителството на Канада относно санитарните мерки за защита на общественото здраве и здравето на животните по отношение на търговия с живи животни и животински продукти (ОВ L 71, 18.3.1999 г., стр. 1).
 8. Решение 1999/778/ЕО на Съвета от 15 ноември 1999 г. относно подписването на протокол относно ветеринарните въпроси, допълващ споразумението между Европейската общност, от една страна, и правителството на Дания и местното правителство на Фарьорските острови, от друга страна (ОВ L 305, 30.11.1999 г., стр. 25).
 9. Протокол 1999/1130/ЕО относно ветеринарните въпроси, допълващ споразумението между Европейската общност, от една страна, и правителството на Дания и местното правителство на Фарьорските острови, от друга страна (ОВ L 305, 30.11.1999 г., стр. 26).
 10. Решение 2002/979/ЕО на Съвета от 18 ноември 2002 г. за подписване и временно прилагане на някои разпоредби на Договора за асоцииране между Европейската общност и нейните държави-членки, от една страна, и Република Чили, от друга страна (ОВ L 352, 30.12.2002 г., стр. 1).
 2. Швейцария — Законодателство
 (7)
 A. Наредба от 18 април 2007 г. относно вноса, транзита и износа на животни и животински продукти (OITE);
 Б. Наредба от 18 април 2007 г. относно вноса и транзита на животински продукти по въздух с произход от трети страни (OITPA);
 3. Правила за прилагане
 A. Федералната ветеринарна служба, едновременно с държавите-членки на Общността, прилага условията за внос, установени със законодателството, посочено в точка I от настоящото допълнение, мерките за прилагане и списъците на предприятията, от които съответният внос е разрешен. Този ангажимент се прилага по отношение на всички подходящи актове, независимо от датата на приемането им.
 Федералната ветеринарна служба може да предприеме по-ограничителни мерки и да изисква допълнителни гаранции. В рамките на Съвместния ветеринарен комитет ще се провеждат консултации с цел намиране на подходящо решение.
 Федералната ветеринарна служба и държавите-членки на Общността се уведомяват взаимно за специфичните условия за внос, установени на двустранно


text:
равнище, които не са обект на хармонизиране на равнище Общност.
 Б. Граничните инспекционни пунктове на държавите-членки, посочени в глава III, точка Б.1 от настоящото допълнение, осъществяват проверките по отношение на вноса от трети страни, предназначен за Швейцария, в съответствие с глава III, точка А от настоящото допълнение.
 В. Граничните инспекционни пунктове на Швейцария, посочени в глава III, точка Б.2 от настоящото допълнение, осъществяват проверките по отношение на вноса от трети страни, предназначен за държавите-членки на Общността, в съответствие глава III, точка А от настоящото допълнение.
 Г. В изпълнение на разпоредбите на Наредба от 18 април 2007 г. относно вноса и транзита на животински продукти по въздух с произход от трети страни (OITPA), (RS 916.443.13) Швейцария запазва възможността си да внася месо от едър рогат добитък от животни, които е възможно да са били третирани с хормонални стимулатори на растежа. Износът на такова месо за Общността е забранен. Освен това Швейцария:
 —
 ограничава използването на такова месо единствено за целите на директната доставка на потребителите чрез търговски обекти за търговия на дребно при спазване на съответните условия за етикетиране,
 —
 ограничава въвеждането му единствено до швейцарските гранични инспекционни пунктове, и
 —
 поддържа адекватна система на проследимост и канализиране, целяща да предотврати всякакви възможности за по-нататъшно навлизане на територия на държавите-членки на Общността,
 —
 два пъти в годината представя на Комисията доклад за произхода и местоназначението на вноса, както и списък за осъществените проверки, с цел гарантиране на спазването на условията, изброени в по-горните тирета,
 —
 в случай на опасения тези разпоредби ще бъдат разгледани от Съвместния ветеринарен комитет.
 ГЛАВА VI
 Такси
 1. За ветеринарните проверки, приложими при търговията между държавите-членки на Общността и Швейцария, не се събират никакви такси.
 2. За ветеринарните проверки на вноса от трети страни швейцарските органи се ангажират да събират таксите, свързани с официалния контрол, предвидени с Регламент (ЕО) No 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).“
 (1) Освен ако не е указано друго, всяко позоваване на даден акт се смята за позоваване на посочения акт, така както той е изменен преди 30 юни 2008 г.
 (2) Освен ако не е указано друго, всяко позоваване на даден акт се смята за позоваване на посочения акт, така както той е изменен преди 30 юни 2008 г.
 (3) Освен ако не е указано друго, всяко позоваване на даден акт се смята за позоваване на посочения акт, така както той е последно изменен.
 (4) Позоваване на категориите на одобрение, определени с Решение 2001/881/ЕО на Комисията.
 (5) Освен ако не е указано друго, всяко позоваване на даден акт се смята за позоваване на посочения акт, така както той е изменен преди 30 юни 2008 г.
 (6) Освен ако не е указано друго, всяко позоваване на даден акт се смята за позоваване на посочения акт, така както той е

type: contracts

jurisdiction: EU


text:
 17.4.2019
 BG
 Официален вестник на Европейския съюз
 L 107/1
 Само оригиналните текстове на ИКЕ на ООН имат правна сила съгласно международното публично право. Статусът и датата на влизане в сила на настоящото правило следва да бъдат проверени в последната версия на документа на ИКЕ на ООН за статута TRANS/WP.29/343, който е на разположение на:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 96 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на двигатели, предназначени да бъдат монтирани на селскостопански и горски трактори и на извънпътна подвижна техника, по отношение на емисиите на замърсители от двигателя [2019/547]
 Правилото, включва всички текстове в сила до:
 серия от изменения 05 — Дата на влизане в сила: 29 декември 2018 г.
 Съдържание
 Правило
 1.
 Приложно поле
 2.
 Определения и съкращения
 3.
 Заявление за одобряване на тип или фамилия двигатели
 4.
 Одобрение
 5.
 Изисквания и изпитвания
 6.
 Монтиране в превозното средство
 7.
 Фамилия двигатели и тип двигатели
 8.
 Съответствие на производството
 9.
 Санкции при несъответствие на производството
 10.
 Изменение и разширение на одобрението на одобрения тип
 11.
 окончателно прекратяване на производството
 12.
 Преходни разпоредби
 13.
 Наименования и адреси на техническите служби, отговарящи за провеждане на изпитвания за одобряване, и на органите по одобряване на типа
 Приложения
 1
 Образци на техническата документация и информационния документ (списъка с данни)
 2
 Съобщение
 3
 Подредби на маркировките за одобрение
 4
 Процедура за изпитване
 5
 Метод за оценка и изчисляване на данните
 6
 Технически характеристики на еталонните горива за използване при изпитванията за одобрение и проверка на съответствието на производството
 7
 Технически изисквания към двигателите, работещи с два вида гориво
 8
 Методика за адаптиране на резултатите от лабораторните изпитвания за емисии с цел включване на коефициентите на влошаване
 9
 Изисквания към стратегиите за контрол на емисиите, мерките за контрол на NOx и мерките за контрол на праховите замърсители
 10
 Параметри за определяне на типовете и фамилиите двигатели и техния режим на работа
 1. Приложно поле
 Настоящото правило се прилага към всички двигатели от категориите, описани в параграф 1.1, които са монтирани или са предназначени да бъдат монтирани в превозни средства от категория Т (1) и в извънпътна подвижна техника.
 1.1.
 За целите на настоящото правило се прилагат следните категории двигатели, разделени на подкатегориите, установени в допълнение I към настоящото правило:
 1.1.1.
 „категория NRE“: двигатели за превозни средства от категория Т и извънпътна подвижна техника, предназначена и годна да се движи или в състояние да бъде придвижвана по път или другаде, които не са включени в никоя друга категория по точки 1.1.2.—1.1.7.;
 1.1.2.
 „категория NRG“: двигатели с еталонна мощност >560 kW, предназначени изключително за употреба в генераторни агрегати; двигателите за генераторни агрегати с различни от посочените характеристики са включени в категории NRE и NRS, в съответствие с характеристиките им;
 1.1.3.
 „категория NRSh“: преносими двигатели с искрово запалване (SI) с еталонна мощност <19 kW, предназначени изключително за употреба в преносима техника;
 1.1.4.
 „категория NRS“: SI двигатели за превозни средства от категория Т и извънпътна подвижна техника с еталонна мощност <56 kW, които не са включени в


text:
категория NRSh;
 1.1.5.
 „категория SMB“: SI двигатели, предназначени изключително за употреба в моторни шейни (снегомобили); двигатели за моторни шейни (снегомобили), различни от SI двигателите, се включват в категория NRE.
 1.1.6
 „категория ATS“: SI двигатели, предназначени изключително за употреба в „превозни средства с повишена проходимост“или „АТV“и в „многофункционални всъдеходи“или „SbS“, които са превозни средства от категория Т или извънпътна подвижна техника; двигатели за АТV или SbS, различни от SI двигателите, се включват в категория NRE.
 1.1.7.
 Двигател с променлива честота на въртене от конкретна категория може да се използва вместо двигател с постоянна честота на въртене от същата категория.
 1.2.
 Настоящото правило на ООН не се прилага по отношение на мониторинга на емисии на замърсители от двигатели, използвани в превозни средства от категория T или извънпътна подвижна техника при техните нормални режими на управление, условия и полезни товари.
 2. Определения и съкращения
 2.1. За целите на настоящото правило
 2.1.1.
 „Регулируем параметър“е всяко устройство, система или конструктивен елемент, които могат да бъде коригирани (включително такива, до които достъпът е труден) и които, ако бъдат коригирани, могат да окажат въздействие върху емисиите или работата на двигателя по време на изпитването за емисии или при нормална експлоатация. Това включва, наред с другото, параметри, свързани с регулировката на момента на впръскването и дебита на горивото;
 2.1.2.
 „Корекционни коефициенти“означава адитивни коефициенти (коефициент за коригиране към по-висока или по-ниска стойност) или корекционни множители, които трябва да се използват по време на периодичното (нечесто) регенериране;
 2.1.3.
 „Превозно средство с повишена проходимост (АТV)“означава превозни средства от категория T или извънпътна подвижна техника, задвижвани от двигател, предназначени основно за движение по пътища без настилка на четири или повече колела с гуми с ниско налягане, със седалка от мотоциклетен тип само за водача или за водача и не повече от още едно лице и с кормило от мотоциклетен тип за управление;
 2.1.4.
 „Температура на околната среда“означава във връзка с лабораторна среда (например помещение или камера за претегляне на филтър) температурата в определената лабораторна среда;
 2.1.5.
 „Водна кондензация“означава преминаване на съдържащите вода съставки от газообразно към течно агрегатно състояние;
 2.1.6.
 „Спомагателна стратегия за контрол на емисиите“или „ССКЕ“означава стратегия за контрол на емисиите, която е в действие и променя временно основната стратегия за контрол на емисиите (ОСКЕ) със специфична цел и в отговор на специфична комбинация от условия на обкръжаващата среда и/или условия за работа и която остава в действие само докато тези условия съществуват;
 2.1.7.
 „Основна стратегия за контрол на емисиите“или „ОСКЕ“означава стратегия за контрол на емисиите, която действа в целия работен диапазон на двигателя по отношение на неговия въртящ момент и неговата честота на въртене, освен ако не бъде задействана спомагателна стратегия за контрол на емисиите (ССКЕ);
 2.1.8.
 „Калибриране“означава процесът на установяване на реакцията на измервателна система, така че нейните изходни показания да съответстват на обхват от еталонни сигнали. Следва да се разграничава от „проверка“;
 2.1.9.
 „Калибриращ газ“означава пречистена газова смес, използвана за калибриране на газоанализатори;
 2.1.10.
 „Двигател със запалване чрез сгъстяване (CI)“е двигател, който работи на принципа на запалването чрез сгъстяване;
 2.1.11.
 „двигател с постоянна честота на въртене“е двигател, чието


text:
одобряване на типа е ограничено до работата при постоянната честота на въртене, с изключение на двигателите, чийто регулатор за постоянната честота на въртене е отстранен или дезактивиран; той може да има честота на въртене на празен ход, която да се използва при пускане или спиране, и може да е оборудван с регулатор, който може да се настройва на алтернативна честота на въртене, когато двигателят е изключен;
 2.1.12.
 „цикъл на изпитване на извънпътна техника със стабилни състояния при постоянна честота на въртене“(наричан по-нататък „NRSC при постоянна честота на въртене“) означава всеки от следните цикли на изпитване със стабилни състояния на извънпътна техника, определени в допълнение А.6 към приложение 4 към настоящото правило: D2, G1, G2 или G3;
 2.1.13.
 „Работа при постоянна честота на въртене“означава работата на двигателя с регулатор, който автоматично отчита заданието на оператора за поддържане на честотата на въртене на двигателя дори когато натоварването се мени;
 2.1.14.
 „Картер на двигателя“означава вътрешните или външните пространства на двигателя, които са свързани с маслената вана посредством вътрешни или външни тръбопроводи, през които могат да излизат газовете и парите;
 2.1.15.
 „Неефективна стратегия“означава всяка стратегия за контрол на емисиите, която намалява ефективността на системата за контрол на емисиите при условията на заобикалящата среда или на работа на двигателя, срещани или при нормално функциониране на двигателя, или извън рамките на процедурите за изпитване при одобрение;
 2.1.16.
 „DeNOX система“означава система за последваща обработка на отработили газове, проектирана да намали емисиите на азотни окиси (NOX) (напр. пасивни и активни NOX-катализатори, NOX-адсорбери и системи за селективна каталитична редукция (SCR);
 2.1.17.
 „Коефициенти на влошаване“означава набор от коефициенти, указващи връзката между емисиите в началото и в края на периода на устойчивост на характеристиките на емисиите;
 2.1.18.
 „Температура на росата“означава измерване на влажността, изразена като температурата на равновесие, при която водата кондензира при дадено налягане във влажен въздух с дадена абсолютна влажност. Температурата на росата се посочва като температура в °C или K, и е валидна само за налягането, при което е измерена;
 2.1.19.
 „Дрейф“означава разликата между сигнал с ниво нула или калибриращ сигнал и съответната стойност, отчетена от измервателен уред веднага след използването му в изпитване за определяне на емисиите, при условие, че уредът е бил нулиран и калибриран непосредствено преди изпитването;
 2.1.20.
 „Двигател, работещ с два вида гориво“означава двигател, който е проектиран да работи едновременно с течно гориво и с газообразно гориво, като двете горива се дозират поотделно и консумираното количество от едното гориво по отношение на другото може да варира в зависимост от работата на двигателя;
 2.1.21.
 „Режим на работа с два вида гориво“означава нормален режим на работа на двигател, работещ с два вида гориво, при който двигателят използва едновременно течно гориво и газообразно гориво при определени условия за работа;
 2.1.22.
 „Модул за електронно управление“означава електронно устройство на двигателя, което е част от системата за контрол на емисиите и което използва данни от датчиците на двигателя, за да управлява параметрите на двигателя;
 2.1.23.
 „Система за контрол на емисиите“означава всяко устройство, система, или конструктивен елемент, който контролира или намалява емисиите на контролираните замърсители от двигателя;
 2.1.24.
 „Стратегия за контрол


text:
на емисиите“означава елемент или съвкупност от конструктивни елементи, включени в цялостната конструкция на двигателя или извънпътната подвижна техника, в която е монтиран и използван двигател при контролиране на емисиите;
 2.1.25.
 „Период на устойчивост на характеристиките на емисиите“или „ЕDP“означава броя часове или където е приложимо — разстоянието, използвани за определяне на коефициентите на влошаване;
 2.1.26.
 „Краен ползвател“означава всяко физическо или юридическо лице, различно от производителя или ПОО, което отговаря за експлоатацията на двигателя, монтиран в извънпътната подвижна техника или в превозно средство от категория Т;
 2.1.27.
 „Фамилия двигатели“означава група от типове двигатели, установена от производителя, които на базата на конструкцията си имат подобни характеристики на емисиите на отработилите газове и съблюдават приложимите гранични стойности на емисиите;
 2.1.28.
 „Регулирана честота на въртене на двигателя“означава честотата на въртене на двигателя, когато тя се управлява от монтиран регулатор;
 2.1.29.
 „Дата на производство на двигателя“означава датата (месец и година), на която е извършен крайният контрол на двигателя, след като е излязъл от производствената линия и е годен за доставяне или складиране;
 2.1.30.
 „Тип двигател“е група двигатели, които не се различават по отношение на основните характеристики на двигателя, посочени в приложение 10 към настоящото правило на ООН;
 2.1.31.
 „Въвеждане в експлоатация“означава първата употреба в рамките на страна по Спогодбата на превозно средство от категория Т;
 2.1.32.
 „Система за последваща обработка“означава катализатор, филтър за прахови частици, система deNOX или всякакво друго устройство за намаляване на емисии, включително комбинация от системи, които споделят еднакви физически компоненти, инсталирани след двигателя. Това определение изключва системата за рециркулация на отработили газове (EGR) и турбокомпресорите, които се разглеждат като неразделна част от двигателя;
 2.1.33.
 „Рециркулация на отработилите газове“или „EGR“означава технологично устройство, което е част от системата за контрол на емисиите и намалява емисиите чрез насочване на отработилите газове, изхвърляни от горивната(ите) камера(и), обратно към двигателя, така че да се смесят с всмуквания въздух преди или по време на изгарянето, като се изключва използването на газоразпределението, за да се увеличи количеството на оставащите отработили газове в горивната(ите) камера(и), които се смесват с всмуквания въздух преди или по време на изгарянето;
 2.1.34.
 „Разреждане на целия поток“означава метод на смесване на потока обработили газове с въздуха за разреждане преди отделянето за анализ на част от потока разредени отработили газове;
 2.1.35.
 „газообразно гориво“означава всяко гориво, което е в газообразно състояние при стандартни атмосферни условия (298 K, 101,3 kPa абсолютно атмосферно налягане);
 2.1.36.
 „Газообразни замърсители“означава следните замърсители в тяхното газообразно състояние, които се отделят от даден двигател: въглероден оксид (СО), всички въглеводороди (НС) и азотни оксиди (NOX), като NOX са азотен оксид (NO) и азотен диоксид (NO2), изразени като еквивалент на NO2;
 2.1.37.
 „Генераторен агрегат“означава извънпътна подвижна техника, която не е част от силово предаване, предназначена основно за осигуряване на електрозахранване;
 2.1.38.
 „Енергиен дял на газа (GER)“е енергийното съдържание на газовото гориво, отнесено към енергийното съдържание на двете горива, в случай на двигател, работещ с два вида гориво; при двигател, работещ с едно гориво, GER се определя като 1 или 0 в зависимост от типа гориво;
 2.1.39.
 „Добра техническа преценка“означава преценките, направени в съответствие с общоприетите научни


text:
и технически принципи и достъпната съответстваща информация;
 2.1.40.
 „Регулатор“означава устройство или стратегия за контрол, което(която) автоматично регулира честотата на въртене или натоварването на двигателя, но е различно от ограничител, задействащ се при превишаване на скоростта, монтиран на двигател от категория NRSh и ограничаващ максималната честота на въртене на двигателя с единствената цел да предотврати работата на двигателя при честоти на въртене над определена граница;
 2.1.41.
 „Преносим SI двигател“означава двигател с искрово запалване, който има еталонна мощност под 19 kW и се използва в устройство, което отговаря най-малко на едно от следните условия:
 а)
 носи се от оператор по време на изпълнение на функциите, за които е създаден;
 б)
 може да работи в различни положения, например в обърнато или странично положение, за да изпълнява функциите, за които е създаден;
 в)
 общата маса без работните течности на устройството, включително двигателя, не надвишава 20 kg, като устройството отговаря на едно от следните условия:
 i)
 операторът го държи физически или го носи при изпълнение на функциите, за които е създадено;
 ii)
 операторът го държи физически или го управлява при изпълнение на функциите, за които е създадено;
 iii)
 двигателят се използва в генератор или помпа;
 2.1.42.
 „Филтър HEPA“означава високоефективни въздушни филтри за прахови частици с номинална начална ефективност на отделяне на прахови частици най-малко 99,97 % по ASTM F 1471—93;
 2.1.43.
 „Висока честота на въртене (n
 hi)“означава най-високата честота на въртене, при която се постига 70 % от максималната мощност;
 2.1.44.
 „Честота на въртене на празен ход“означава най-ниската скорост на въртене с минимален товар (товар по-голям или равен на нула) при който регулататорът на двигателя управлява честотата на въртене на двигателя. За двигатели без регулатор, който управлява честотата на въртене, честотата на въртене на празен ход означава най-ниската възможна честота на въртене на двигателя с минимален товар. Трябва да се отбележи, че честота на празен ход на горещ двигател е честотата на въртене, когато двигателят е горещ;
 2.1.45.
 „Първоначално пускане в употреба“означава:
 а)
 първата регистрация, ако регистрирането е задължително, или,
 б)
 ако регистрирането е задължителна само за движение по пътищата или не е задължително — пускането на пазара;
 2.1.46.
 „Двигател с вътрешно горене“или „Двигател“означава преобразувател на енергия, различен от газова турбина, проектиран да преобразува химичната енергия (входяща) в механична енергия (изходяща) чрез процес на вътрешно горене; той включва (ако такива са монтирани) системата за контрол на емисиите и комуникационния интерфейс (хардуер и съобщения) между модула(ите) за електронно управление на системата на двигателя и всяко друго силово предаване или превозно средство от категория Т или модул за управление на извънпътна подвижна техника, необходим, за да се изпълнят разпоредбите на настоящото правило;
 2.1.47.
 „Коефициент на коригиране λ“или „Sλ“означава израз, който описва необходимата гъвкавост на системата за управление на двигателя по отношение на промяна в коефициента на излишния въздух λ, ако двигателят използва като гориво газ със състав, различен от чист метан;
 2.1.48.
 „течно гориво“означава гориво, което съществува в течно състояние при стандартни атмосферни условия (298 K, 101,3 kPa абсолютно атмосферно налягане);
 2.1.49.
 „Режим на работа с течно гориво“означава нормален режим на работа на двигател, работещ с два


text:
вида гориво, при който двигателят не използва газообразно гориво при никое условие за работа;
 2.1.50.
 „Ниска честота на въртене (n
 lo)“означава най-ниската честота на въртене на двигателя, при която се постига 50 % от максималната мощност;
 2.1.51.
 „Предоставяне на пазара“означава всяка доставка на двигател или извънпътна подвижна техника за дистрибуция или използване на пазара на страна по Спогодбата в процеса на търговска дейност срещу заплащане или безплатно;
 2.1.52.
 „Производител“означава всяко физическо или юридическо лице, което отговаря пред органа по одобряване на типа за всички аспекти на одобряването на двигателя, за осигуряването на съответствие на производството на двигателя, независимо дали участва пряко или непряко във всички етапи на проектирането и изработването на двигателя, който е обект на процеса на одобряване;
 2.1.53.
 „Представител на производителя“или „Представител“означава всяко физическо или юридическо лице, установено в страна по Спогодбата, което производителят надлежно упълномощава с писмено пълномощно да го представлява по въпроси от компетенцията на органа по одобряването на типа в страната по Спогодбата и да действа от името на производителя по въпроси, попадащи в обхвата на настоящото правило;
 2.1.54.
 „Максимална полезна (ефективна) мощност“означава най-високата стойност на полезната (ефективната) мощност върху кривата за номиналната мощност при пълно натоварване за типа двигател;
 2.1.55.
 „Максимален въртящ момент“означава честотата на въртене, при която двигателят развива максимален въртящ момент, както е указано от производителя.
 2.1.56.
 „Полезна мощност“означава мощността в „kW“, получена на изпитвателен стенд в края на коляновия вал или негов еквивалент, измерена в съответствие с метода, описан в Правило No 120 на ООН за измерване на полезната мощност, полезния въртящ момент и специфичния разход на гориво на двигатели с вътрешно горене, предназначени за селскостопански и горски трактори и извънпътна подвижна техника;
 2.1.57.
 „Извънпътна подвижна техника“означава всяка подвижна машина, транспортируемо оборудване или превозно средство със или без каросерия или колела, които не са предназначени за превоз на пътници или товари по шосе, и включва техниката, която е монтирана на шаситата на превозните средства, предназначени за превоз на пътници или товари по шосе;
 2.1.58.
 „Емисии на картерни газове“означава всякакви потоци от картера на двигателя, които се изпускат директно в околната среда;
 2.1.59.
 „Задание от оператора“означава команда на оператора на двигателя с цел регулиране на изходните характеристики на двигателя;
 2.1.60.
 „Производител на оригиналното оборудване“или „ПОО“означава всяко физическо или юридическо лице, което произвежда извънпътна подвижна техника или превозни средства от категория T;
 2.1.61.
 „Базов двигател“означава тип двигател, избран от една фамилия двигатели по такъв начин, че характеристиките на емисиите му да са представителни за тази фамилия двигатели;
 2.1.62.
 „Система за последваща обработка на прахови замърсители“означава система за последваща обработка на отработилите газове, проектирана за намаляване на емисиите на прахови замърсители чрез механично, аеродинамично, дифузно или инерционно разделяне;
 2.1.63.
 „Разреждане на част от потока“означава метод на анализиране на отработилия газ, при който се отделя част от общия поток отработили газове, която след това се смесва с подходящо количество въздух за разреждане, преди да достигне до филтъра за вземане на проби от прахови замърсители;
 2.1.64.
 „Брой на праховите частици“или „БПЧ“означава броя на твърдите частици, които се отделят от даден двигател и са с диаметър над


text:
23 nm;
 2.1.65.
 „Прахови частици (ПЧ)“са материалите, които се отделят върху специфицирана филтърна среда след разреждане на отработилите газове от двигател с филтриран чист въздух, така че температурата да не надвишава 325 K (52o С);
 2.1.66.
 „Прахови замърсители“означава всички частици, които се отделят от даден двигател и се измерват като ПЧ или БПЧ;
 2.1.67.
 „% натоварване“означава част от наличния максимален въртящ момент при зададена честота на въртене.
 2.1.68.
 „Постоянно монтирано“означава оборудването, което е закрепено с болтове или по друг начин, така че да не може да се отстрани, ако не се използват инструменти или техника, към опора или друга ограничаваща конструкция, за да може двигателят да функционира на едно място в сграда, съоръжение, обект или инсталация;
 2.1.69.
 „Пускане на пазара“означава предоставянето на двигател или извънпътна подвижна техника на пазара на страна по Спогодбата за първи път. При превозните средства от категория T за пускане на пазара се смята първоначалното въвеждане в експлоатация на превозното средство;
 2.1.70.
 „Сонда“означава първата част от преносната линия за газове, която подава пробата към следващия компонент на системата за вземане на проби;
 2.1.71.
 „Номинална полезна (ефективна) мощност“означава полезната (ефективната) мощност в kW, обявена от производителя на двигателя при номинална честота на въртене;
 2.1.72.
 „Номинална честота на въртене“означава максималната честота на въртене при пълно натоварване, позволявана от регулатора на даден двигател и проектирана от производителя, или ако такъв регулатор не е налице, честотата на въртене, при която се достига максималната полезна (ефективна) мощност на двигателя, съгласно заявеното от производителя;
 2.1.73.
 „Реагент“означава всяка изразходваща се или неподлежаща на възстановяване среда, необходима и използвана за ефикасното функциониране на системата за последваща обработка на отработилите газове;
 2.1.74.
 „Еталонна мощност“означава полезната (ефективната) мощност, която се използва за определяне на приложимите гранични стойности на емисиите за двигателя;
 2.1.75.
 „Регенериране“означава промяната на нивата на емисиите и възстановяването на проектните характеристики на системата за последваща обработка на отработилите газове, като самото регенериране може да е непрекъснато или нечесто (периодично) регенериране;
 2.1.76.
 „Режим на техническо обслужване“означава специален режим на работа на двигател, работещ с два вида гориво, който се задейства с цел ремонт или преместване на безопасно място на извънпътна подвижна техника, когато не е възможна неговата експлоатация в режим на работа с два вида гориво.
 2.1.77.
 „SI двигател“означава двигател, който работи на принципа на искровото запалване (SI);
 2.1.78.
 „Многофункционален всъдеход (SbS)“е самоходно несъчленено превозно средство, извънпътна подвижна техника или превозно средство от категория Т, управлявано от водач, което е предназначено главно за движение по пътища без настилка на четири или повече колела, с минимална маса без товар в готовност за движение 300 kg (включително стандартното оборудване, охлаждащата течност, смазочните масла, горивото и инструментите, но без допълнителните принадлежности и водача) и максимална конструктивна скорост от 25 km/h или повече; подобно превозно средство е също така предназначено за превоз на пътници и/или стоки и за теглене и бутане на оборудване, не се управлява с кормило от мотоциклетен тип, предназначено е за развлекателни цели или е многофункционално, и превозва не повече от шест лица, включително водача, седящи на една или повече седалки, разположени в редица и различни


text:
от седалките от мотоциклетен тип;
 2.1.79.
 „Двигател, работещ с едно гориво“означава двигател, който е различен от двигателя, работещ с два вида гориво;
 2.1.80.
 „Моторна шейна (снегомобил)“означава самоходна машина, предназначена за движение извън пътища, основно върху сняг, която се движи върху гъсенични вериги върху снега и се направлява чрез ска или ски в контакт със снега, с максимална маса без товар в готовност за движение 454 kg (включително стандартното оборудване, охлаждащата течност, смазочните масла, горивото и инструментите, но без допълнителните принадлежности и водача);
 2.1.81.
 „Калибриране“означава настройка на измервателен уред, така че той да има правилна реакция на еталон за калибриране, който представлява между 75 % и 100 % от максималната стойност в обхвата на уреда или очаквания обхват на употреба;
 2.1.82.
 „Газ за калибриране на обхвата“означава пречистена газова смес, използвана за калибриране на обхвата на газоанализатори;
 2.1.83.
 „Специфични емисии“означава масите на емисиите, изразени в g/kWh.
 2.1.84.
 „Стационарна техника“означава техниката, предназначена да бъде постоянно монтирана на едно място при първата ѝ употреба и да не се мести (по път или другаде), освен при превоз от мястото на производство до мястото на първия монтаж;
 2.1.85.
 „Цикъл на изпитване при стабилни състояния“е цикълът на изпитване, при който честотата на въртене и въртящият момент се поддържат в рамките на ограничен диапазон от номинално постоянни стойности; изпитванията при стабилни състояния са изпитвания в дискретни точки или изпитвания със стабилни състояния и линейни преходи между тях;
 2.1.86.
 „Стехиометричен“означава, във връзка с конкретно съотношение между въздуха и горивото, такова съотношение, че при пълно изгаряне на горивото не остава нито гориво, нито кислород;
 2.1.87.
 „Среда за съхранение“означава филтър за прахови частици, торбичка за проби, или всякакво друго устройство, използвано при серийно вземане на проби;
 2.1.88.
 „Вмешателство“означава дезактивиране, регулиране или промяна на системата за контрол на емисиите, включително софтуера или други елементи за логическо управление на тази система, което има за последица, преднамерено или не, влошаване на показателите за емисиите от двигателя;
 2.1.89.
 „Цикъл на изпитване“означава поредица от точки на изпитване, всяка от които се характеризира с определена честота на въртене и въртящ момент, които двигателят трябва да спазва при стабилни или преходни условия на работа;
 2.1.90.
 „Изпитвателен интервал“означава интервал от време, през който се определят специфичните емисии при изпитване на стенд;
 2.1.91.
 „Допуск“означава интервал, в който следва да са разположени 95 % от набора от записвани стойности на определена величина, като останалите 5 % от записваните стойности се разполагат извън интервала на допустими стойности.
 2.1.92.
 „Цикъл на изпитване с преходни режими“означава цикъл на изпитване с поредица стандартизирани стойности на честотата на въртене и въртящия момент, които се променят всяка секунда;
 2.1.93.
 „ЕС одобряване на типа“означава процедурата, с която орган по одобряването на типа удостоверява, че даден тип двигател или фамилия двигатели отговаря на техническите изисквания и на съответните административни разпоредби в настоящото правило;
 2.1.94.
 „Обновяване и запис“означава честотата, с която анализаторът подава нови, актуални данни;
 2.1.95.
 „Двигател с променлива честота на въртене“означава двигател, който не е с постоянна честота на въртене;
 2.1.96.
 „Цикъл на изпитване на извънпътна техника със стабилни състояния при променлива честота на въртене“(наричан по-нататък „NRSC при


text:
променлива честота на въртене“) означава цикъл на изпитване със стабилни състояния на извънпътна техника, който не представлява NRSC при постоянна честота на въртене;
 2.1.97.
 „Проверка“означава да се оцени дали показанията на дадена система за измерване се съгласуват с обхват от приложени еталонни сигнали в рамките на един или повече предварително определени прагове на приемане. Следва да се разграничава от „калибриране“;
 2.1.98.
 „Система за последваща обработка на праховите замърсители с преминаване на потока през преграда“е система за последваща обработка на праховите замърсители, в която всички отработили газове преминават принудително през преграда, която филтрира твърдите частици;
 2.1.99.
 „Число на Вобе“или „W“означава съотношението между топлината, отделена при изгарянето на единица обем газ, и квадратния корен на относителната му плътност при еднакви еталонни условия:
 2.1.100.
 „Нулиран“означава, че даден измервателен уред е настроен така, че реакцията му да е нула при калибриращ еталон със стойност нула, като например пречистен азот или пречистен въздух;
 2.1.101.
 „Нулев газ“означава газ, на чието въвеждане даден анализатор реагира с нулево показание.
 2.2. Символи и съкращения
 2.2.1. Символи
 Символите са обяснени в приложение 4, точка 3.2, а специалните символи са поместени в съответните приложения.
 2.2.2. Съкращения
 АДИМ
 Американско дружество по изпитване и материали
 BMD
 Мини-разредител с торбичка
 BSFC
 Специфичен разход на гориво, получен при изпитване на стенд
 Тръба на Вентури с критичен поток CFV Тръба на Вентури с критична (свръхзвукова) скорост на флуида
 CI
 Двигател със запалване чрез сгъстяване
 CLD
 Хемилуминсцентен детектор
 CVS
 Устройство за вземане на проби с постоянен обем (Constant Volume Sampler)
 deNOX
 Система за последваща обработка на NOX
 DF
 Коефициент на влошаване
 ЕХО
 Модул за електронно управление
 EFC
 Електронен контрол на потока
 Рециркулация на отработилите газове (EGR) рециркулация на отработилите газове
 FID
 Пламъчнойонизационен детектор
 GC
 Газов хроматограф
 HCLD
 Хемилуминесцентен детектор с подгряване
 HFID
 Пламъчнойонизационен детектор с подгряване
 IBP
 Начална температура на кипене
 ISO
 Международна организация по стандартизация
 ВНГ
 Втечнен нефтен газ
 NDIR
 Недисперсен инфрачервен анализатор
 NDUV
 Недисперсен ултравиолетов анализатор
 NIST
 Национален институт за стандарти и технологии на САЩ
 NMC
 Сепаратор за неметанови фракции (Non-Methane Cutter)
 Обемна помпа
 %FS
 % от пълната скала
 PFD
 Разреждане на част от потока
 PFS
 Система за разреждане на част от потока
 PTFE
 Политетрафлуоретилен (известен като „тефлонTM“)
 RMC
 Цикъл със стабилни състояния и линейни преходи между тях
 СКС
 Средноквадратична стойност
 RTD
 Съпротивителен температурен датчик
 SAE
 Дружество на автомобилните инженери (Society of Automotive Engineers)
 SSV
 Тръба на Вентури с дозвукова скорост на флуида
 UCL
 Горна граница на доверителен интервал
 UFM
 Ултразвуков дебитомер
 3. Заявление за одобряване на тип или фамилия двигатели
 3.1.
 Заявлението за одобрение на тип или фамилия двигатели по отношение на нивото на емисиите на замърсяващи газове и частици се подава от производителя на двигателя и от негов надлежно упълномощен представител.
 3.2.
 Заявителят представя техническа документация на органа по одобряването на типа, която съдържа следното:
 а)
 информационен документ (списък с данни), включително списък на еталонните горива и, когато е поискано от производителя— други специфични горива, горивни смеси или горивни емулсии, посочени в точка 5.1.3 и описани в съответствие с член 6 от настоящото правило;
 б)
 всички съответни данни, чертежи, снимки и друга информация,


text:
свързана с типа двигател или, когато е приложимо — с базовия двигател;
 в)
 всякаква допълнителна информация, изисквана от органа по одобряването на типа при процедурата за подаване на заявление за одобряване на типа.
 г)
 Описание на типа двигател и, когато това е приложимо, на характеристиките на фамилията двигатели, посочени в приложение 10 към настоящото правило.
 3.3.
 Техническата документация може да бъде представена на хартиен носител или в електронен формат, който е приет от техническата служба и органа по одобряването на типа.
 3.3.1.
 Заявленията на хартиен носител трябва да се подават в три екземпляра. Всички чертежи се представят в подходящ мащаб и с достатъчно подробности на листове във формат А4 или в папка с формат А4. Снимките, когато има такива, трябва да са достатъчно подробни.
 3.4.
 На техническата служба, отговаряща за провеждане на изпитванията за одобряване на типа, определени в точка 5, производителите представят двигател, съответстващ на типа двигател, или в случай на фамилия двигатели — на характеристиките на базовия двигател, описани в приложение 1, допълнение А.3 към настоящото правило.
 3.5.
 В случай на заявление за одобряване на типа на фамилия двигатели, ако техническата служба сметне, че по отношение на избрания базов двигател представеното заявление не представя напълно фамилията двигатели, описана в приложение 1, допълнение А.3, производителят представя друг или при необходимост допълнителен базов двигател, за който техническата служба смята, че представя фамилията двигатели.
 4. Одобрение
 4.1. Ако двигателят, представен за одобрение по точка 3 от настоящото правило, отговаря на изискванията на точка 5 по-долу, се издава одобрение на този тип двигател или семейство двигатели. Органът по одобряването на типа издава съответното съобщение, съгласно с образеца в приложение 2.
 За повече яснота и за улесняване на достъпа до съответните данни, съобщението включва допълнение, което съдържа най-важната информация, свързана с типа на двигателя или фамилията двигатели, чийто тип е одобрен.
 За да получи одобрение на типа на тип двигател или фамилия двигатели, производителят трябва да докаже съответствието на типа двигател или фамилията двигатели с разпоредбите на настоящото правило в точки 5, 6, 8 и приложения 4, 7, 8, 9 и 10. Производителят също така трябва да гарантира използването на еталонните горива, посочени в приложение 6, като се взема предвид допълнение 4 към настоящото правило.
 Освен това, за да получи одобрение на типа на превозно средство с одобрен двигател по отношение на емисиите или одобрение на типа на превозно средство по отношение на емисиите ПОО трябва да гарантира съответствието с изискванията относно монтирането, посочени в точка 6.
 4.2 В случай че производителят разрешава използването на горива от търговската мрежа, които не съответстват на еталонните горива, посочени в приложение 6, се прилагат разпоредбите на допълнение 4 към настоящото правило.
 4.3. Маркировки и означения за одобрение на двигатели
 4.3.1. За всеки одобрен тип двигател или фамилия двигатели се определя номер на одобрението. Първите две цифри от номера посочват серията от изменения, включваща най-новите основни технически изменения, внесени в настоящото правило към датата на издаване на одобрението. След номера на одобрението на типа има идентификационен код на категорията на двигателя за съответната категория и подкатегория двигатели,


text:
посочени в таблица 1 в допълнение А.1 към приложение 3. Следва наклонена черта („/“) и приложимият код на вида гориво от таблица 2 в допълнение А.1 към приложение 3. В случай на двигатели, работещи с два вида гориво, се добавя съответната наставка за два вида гориво от таблица 3 в допълнение А.1 към приложение 3, за да се обозначи газообразното гориво. Една и съща договаряща се страна не може да задава същия номер на друг тип двигател или семейство двигатели.
 4.3.2. Страните по Спогодбата от 1958 г., които прилагат настоящото правило, се уведомяват за одобрение, разширяване, отказ за издаване на одобрение на тип двигател или семейство двигатели съгласно настоящото правило, посредством формуляр в съответствие с актуалния образец от приложение 2 към настоящото правило. Трябва да са указани стойностите, измерени при изпитването на типа.
 4.3.3. На всеки двигател, който отговаря на тип двигател или семейство двигатели, одобрен в съответствие с настоящото правило, се прикрепва на видно и леснодостъпно място международен знак за одобрение, състоящ се от:
 4.3.3.1.
 Окръжност, ограждаща буквата „E“, следвана от отличителния номер на държавата, издала одобрението (2);
 4.3.3.2.
 Номера на настоящото правило, следван от буквата „R“, тире и номера на одобрението, отдясно на окръжността, предписана в точка 4.3.3.1.
 4.3.4. Ако двигателят съответства на одобрен тип или семейство двигатели по едно или няколко правила, приложени към Спогодбата, в държавата, издала одобрението по настоящото правило, предписаният символ не е необходимо да се повтаря; В този случай номерата на правилата и одобренията, както и допълнителните символи за всички правила, по които е издадено одобрение в държавата, издала одобрението по настоящото правило, се поставят във вертикални колони отдясно на символа, предписан в точка 4.3.3.1.
 4.3.5. Маркировката за одобрение трябва да е разположена близо или върху табелата с данни, поставена от производителя на одобрения тип.
 4.3.6. Когато задължителната маркировка на двигателя не се вижда без отстраняване на части, производителят на превозното средство поставя по видим начин на превозното средство от категория T или на извънпътната подвижна техника дубликат на маркировката, предоставен от производителя.
 4.3.7. Приложение 3 към настоящото правило дава примери за подредби на маркировки за одобрение.
 4.3.8. Одобрените двигатели носят и други маркировки освен маркировката за одобрение:
 а)
 Търговската марка или търговското наименование на производителя на двигателя и адрес за връзка с него;
 б)
 Обозначение на типа или фамилията двигатели на производителя, в случай че типът двигател принадлежи на фамилия;
 в)
 Уникалният идентификационен номер на двигателя;
 г)
 Дата на производство на двигателя, както е определена в точка 2.1.29 от настоящото правило.
 4.3.9. Метод на нанасяне на задължителната маркировка
 4.3.9.1.
 Задължителната маркировка се нанася върху компонент от двигателя, който е необходим за нормалната му работа и за който по принцип не се налага замяна по време на живота на двигателя.
 4.3.9.2.
 Тя се нанася по такъв начин, че да се запази по време на периода на устойчивост на характеристиките на емисиите от двигателя и да е ясно четлива и незаличима.
 4.3.9.3.
 Ако се използват етикети или табели, те трябва да се поставят по такъв начин, че да не могат да бъдат премахнати, без


text:
да бъдат унищожени или изтрити.
 4.4. Органът по одобряването на типа съставя техническо досие, което се състои от техническата документация, придружена от протокола от изпитванията и всички други документи, които техническата служба или органът по одобряването на типа са добавили към техническата документация при изпълнение на задълженията си („техническото досие“). Техническото досие съдържа списък, в който е представено съдържанието на досието, подходящо номерирано или означено по друг начин, така че всички страници и общият план на подреждане на всеки документ да са ясно посочени, за да бъдат представени последователните етапи в изпълнението на одобряването на типа, по-специално датите на ревизиите и актуализацията.
 Органът по одобряването на типа гарантира, че информацията, съдържаща се в техническото досие, ще бъде на разположение за срок от най-малко 25 години след края на валидността на съответното одобряване на типа.
 5. Изисквания и изпитвания
 5.1. Общи положения
 Двигателите трябва да се проектират, изработват и сглобяват така, че да отговарят на разпоредбите на настоящото правило.
 5.1.1.
 Техническите мерки, които производителят взема, трябва да бъдат такива, че посочените емисии на замърсяващи газове и частици да бъдат реално ограничавани, както е посочено в допълнение 2 към настоящото правило, по време на периода на устойчивост на характеристиките на емисиите двигателя, както е посочено в допълнение 3 към настоящото правило, и при нормални условия на експлоатация.
 5.1.1.1.
 За тази цел, окончателният резултат от изпитването на двигателя за емисии, изчислен в съответствие с изискванията от точка 5.1.2, не трябва да надвишава граничните стойности на емисиите на отработили газове, определени в допълнение 2 към настоящото правило, когато:
 а)
 изпитването се провежда в съответствие с условията на изпитване и подробните технически процедури, определени в приложение 4 към настоящото правило;
 б)
 се използва(т) горивото(ата), посочено(и) в точка 5.1.3;
 в)
 се използват циклите на изпитване, посочени в допълнение А.6 към приложение 4 към настоящото правило.
 5.1.2.
 Окончателните резултати от изпитването на емисиите на отработилите газове за двигателите, за които се прилага настоящото правило, се изчисляват, като към резултатите от лабораторните изпитвания се прилагат:
 а)
 емисиите на картерни газове, както се изисква по точка 5.7;
 б)
 всеки необходим корекционен коефициент, когато двигателят включва система за последваща обработка на отработилите газове с нечесто регенериране;
 в)
 по отношение на всички двигатели, като последна стъпка от изчислението, коефициентите на влошаване, отговарящи на периодите на устойчивост на характеристиките на емисиите, посочени в допълнение 2 към настоящото правило и изчислени съгласно предписаното в приложение 8.
 5.1.3.
 В съответствие с допълнение 4 към настоящото правило изпитването на тип двигател или фамилия двигатели, за да се определи дали отговарят на граничните стойности на емисиите по настоящото правило, се извършва, като се използват следните еталонни горива или комбинации от горива, според случая:
 а)
 дизелово гориво;
 б)
 бензин;
 в)
 смес бензин/масло — за двутактовите двигатели с искрово запалване;
 г)
 природен газ/биометан;
 д)
 втечнен нефтен газ (ВНГ);
 е)
 етанол.
 Освен това типът двигател или фамилията двигатели отговарят на граничните стойности на емисиите на отработилите газове, определени в настоящото правило по отношение на други специфични горива, горивни смеси или горивни емулсии, включени от производителя в заявлението за одобряване


text:
на типа и описани в допълнение 4 към настоящото правило.
 5.1.4.
 По отношение на провеждането на измерванията и изпитванията се изпълняват техническите изисквания по отношение на:
 а)
 апаратурата и процедурите за провеждане на изпитванията;
 б)
 апаратурата и процедурите за измерване на емисиите и вземането на пробите;
 в)
 методите за оценка на данните и изчисленията;
 г)
 методите за определяне на коефициентите на влошаване;
 д)
 методи за отчитане на емисиите на картерните газове;
 е)
 методи за определяне и отчитане на непрекъснатото или нечесто регенериране на системите за последваща обработка на отработилите газове;
 ж)
 във връзка с електронно управляваните двигатели от категориите NRE и NRG, които отговарят на определените в допълнение 2 към настоящото правило гранични стойности на емисиите и които използват електронното управление за определяне на количеството и момента на впръскване на горивото или които използват електронното управление за активиране, дезактивиране или модулиране на системата за контрол на емисиите, използвана за намаляване на NOХ:
 i)
 стратегиите за контрол на емисиите, като се включва документацията, изисквана за демонстриране на тези стратегии;
 ii)
 мерките за контрол на NOХ, като се включва метода, използван за доказване на тези мерки за контрол;
 iii)
 областта, свързана със съответния цикъл на изпитване при стабилни състояния за извънпътна техника, в чиито рамки има контрол върху разрешеното количество на емисиите, което може да надвишава граничните стойности, посочени в допълнение 2 към настоящото правило;
 iv)
 избора от страна на техническата служба на допълнителните точки за измерване в рамките на контролната област при изпитването върху стенд за емисиите.
 5.1.5.
 Всяко регулиране, поправяне, демонтиране, почистване или замяна на компоненти или системи, които са част от двигателя, които са планирани да се извършват периодично, за да се предотврати нарушение на доброто функциониране на двигателя, може да се извършва само ако е технологично необходимо за осигуряване на доброто функциониране на системата за ограничаване на емисиите, както е посочено в точка 3.4 от приложение 8.
 5.2. Когато съгласно параметрите, които определят фамилията двигатели, установени в приложение 10, една фамилия двигатели обхваща повече от един диапазон на мощност, базовият двигател (за целите на одобряването на типа) и всички типове двигатели в рамките на една и съща фамилия (за целите на съответствието на производството) по отношение на приложимите диапазони на мощност:
 а)
 отговарят на най-строгите гранични стойности на емисиите;
 б)
 се изпитват по цикли на изпитване, съответстващи на най-строгите гранични стойности на емисиите;
 в)
 подлежат на най-ранните приложими дати за одобряване на типа и пускане на пазара по точка 12.
 5.3. Прилагат се техническите изисквания, свързани със стратегиите за контрол на емисиите, според посоченото в приложение 9 към настоящото правило.
 5.4. Използването на неефективни стратегии е забранено.
 5.5. Типовете и фамилиите двигатели се проектират и са снабдени със стратегии за контрол на емисиите, така че да се предотврати вмешателство, доколкото това е възможно. За тази цел се прилагат точки 3 и 4 от приложение 9 и допълнение А.3 към приложение 9.
 5.6 Измервания и изпитвания във връзка с областта, свързана с цикъла на изпитване на извънпътна техника със стабилни състояния.
 5.6.1. Общи изисквания
 Настоящата точка се прилага за


text:
електронно управляваните двигатели от категориите NRE и NRG, които отговарят на определените в допълнение 2 към настоящото правило гранични стойности на емисиите и които използват електронното управление за определяне на количеството и момента на впръскване на горивото или които използват електронното управление за активиране, дезактивиране или модулиране на системата за контрол на емисиите, използвана за намаляване на NOХ.
 В настоящата точка са определени техническите изисквания към областта, свързана със съответния NRSC, при който се контролира количеството, с което се допуска емисиите да надхвърлят граничните стойности по допълнение 2 към настоящото правило.
 Когато двигател се изпитва по начина, указан в изискванията към изпитванията в точка 5.6.4, пробите от емисиите на газови и прахообразни замърсители, взети от която и да е произволно избрана точка в рамките на приложимата контролна област по точка 5.6.2, не трябва да надвишават приложимите гранични стойности на емисиите от допълнение 2 към настоящото правило, умножени по коефициент 2,0.
 В точка 5.6.3 са установени разпоредби за избора от страна на техническата служба на допълнителни точки за измерване в рамките на контролната област при изпитване на изпитвателен стенд за емисиите, за да се докаже съответствието с изискванията от точка 5.6.1.
 Производителят може да поиска техническата служба да изключи работни точки от контролните области по точка 5.6.2 при доказването, предвидено в точка 5.6.3. Техническата служба може да предостави това изключение, ако производителят може да докаже, че двигателят при никакви обстоятелства не може да работи в тези точки, независимо от комбинацията от извънпътна подвижна техника или превозно средство от категория T, в която е използван.
 Инструкциите за монтажа, предоставени от производителя на ПОО съгласно допълнение 5 към настоящото правило, трябва да указват горните и долните граници на приложимата контролна област и да включват текст, разясняващ, че ПОО не трябва да монтира двигателя по начин, който го кара да работи постоянно само при комбинации от точки на честота на въртене и въртящ момент, намиращи се извън контролната област за кривата на въртящия момент, съответстваща на одобрения тип или одобрената фамилия двигатели.
 5.6.2. Контролна област на двигателя
 Приложимата контролна област за изпитването на двигателя трябва да е областта, определена в настоящата точка, която отговаря на приложимия цикъл при установени режими за подвижни извънпътни машини (NRSC) за изпитвания двигател.
 5.6.2.1. Контролна област за двигателите, изпитвани на NRSC цикъл C1
 Тези двигатели работят при променлива честота на въртене и натоварване. Различните изключения за контролната област се прилагат в зависимост от (под)категорията и работната честота на въртене на двигателя.
 5.6.2.1.1.
 Двигатели с променлива честота на въртене от категория NRE с максимална полезна (ефективна) мощност ≥ 19 kW и двигатели с променлива честота на въртене от категория NRG.
 Контролната област (вж. фиг. 1) се определя, както следва:
 горна гранична стойност на въртящия момент: крива на въртящия момент при пълно натоварване;
 обхват на честотата на въртене: честота на въртене A до nhi
 ;
 където:
 честота на въртене A= nlo
 + 0,15 · (nhi
 – nlo
 );
 nhi
 = висока честота на въртене (вж. точка 2.1.43),
 nhi
 = ниска честота на въртене (вж. точка 2.1.50),
 От изпитване се изключват следните


text:
условия на работа на двигателя:
 а)
 точки под 30 % от максималния въртящ момент;
 б)
 точки под 30 % от максималната полезна (ефективна) мощност.
 Ако измерената честота на въртене на двигателя A е в рамките на ± 3 % от честотата на въртене на двигателя, обявена от производителя, се използват обявените честоти на въртене на двигателя. Ако за някоя от честотите на въртене, използвани по време на изпитванията, допустимото отклонение е превишено, се използват измерените честоти на въртене.
 Междинните точки на изпитване в рамките на контролната област се определят, както следва:
 % torque = % от максималния въртящ момент;
 където:
 n100%
 е 100 % от честотата на въртене за съответния цикъл на изпитване,
 n
 idle
 честота при празен ход.
 Фигура 1
 Контролна област за двигатели с променлива честота на въртене от категория NRE с максимална полезна (ефективна) мощност ≥ 19 kW и двигатели с променлива честота на въртене от категория NRG.
 5.6.2.1.2.
 Двигатели с променлива честота на въртене от категория NRE с максимална полезна (ефективна) мощност < 19 kW.
 Контролната област, определена в точка 5.6.2.1.1, трябва да се прилага, но с допълнително изключване на работните условия на двигателя, дадени в настоящата точка и показани на фигури 2 и 3.
 а)
 Само за прахови частици, ако честотата на въртене на двигателя С е < 2 400 об./мин., точките в дясно или под линията, образувана при свързването на точките на 30 % от максималния въртящ момент или 30 % от максималната полезна (ефективна) мощност, в зависимост от това коя от двете стойности е по-голяма, при честота на въртене на двигателя B и 70 % от максималната полезна (ефективна) мощност при високата честота на въртене;
 б)
 Само за прахови частици, ако честотата на въртене на двигателя С е ≥ 2 400 об./мин., точките в дясно от линията, образувана при свързването на точките на 30 % от максималния въртящ момент или 30 % от максималната полезна (ефективна) мощност, в зависимост от това коя от двете стойности е по-голяма, при честота на въртене на двигателя B, 50 % от максималната полезна (ефективна) мощност при 2 400 об./мин., и 70 % от максималната полезна (ефективна) мощност при високата честота на въртене.
 където:
 честота на въртене B = nlo
 + 0,5 · (nhi
 – nlo
 );
 честота на въртене C = nlo
 + 0,75 · (nhi
 – nlo
 ).
 nhi
 = висока честота на въртене (вж. точка 2.1.43),
 nhi
 = ниска честота на въртене (вж. точка 2.1.50),
 Ако измерените честоти на въртене на двигателя A, В и С са в рамките на ± 3 % от честотата на въртене на двигателя, обявена от производителя, трябва да се използват обявените честоти на въртене на двигателя. Ако за някоя от честотите на въртене, използвани по време на изпитванията, допустимото отклонение е превишено, се използват измерените честоти на въртене.
 Фигура 2
 Контролна област за двигатели с променлива честота на въртене от категория NRE с максимална полезна (ефективна) мощност < 19 kW и двигатели с честота на въртене C < 2 400 об./мин.
 Легенда:
 1
 Контролна област на двигателя
 2
 Изключение


text:
от всички емисии
 3
 Изключение от ПЧ
 a
 % максимална полезна (ефективна) мощност
 b
 % от максималния въртящ момент
 Фигура 3
 Контролна област за двигатели с променлива честота на въртене от категория NRE с максимална полезна (ефективна) мощност < 19 kW и двигатели с честота на въртене C ≥ 2 400 об./мин.
 Легенда:
 1
 Контролна област на двигателя
 2
 Изключение от всички емисии
 3
 Изключение от ПЧ
 a
 % максимална полезна (ефективна) мощност
 b
 % от максималния въртящ момент
 5.6.2.2. Контролна област за двигателите, изпитвани на NRSC цикли D2 и G2
 Тези двигатели основно работят много близко до своята проектна работна честота на въртене, поради което контролната област се определя като:
 обороти на двигателя:
 100 %
 диапазон на въртящия момент:
 50 % от въртящия момент, съответстващ на максималната мощност.
 5.6.3. Изисквания към доказването
 Техническата служба трябва да избере на случаен принцип точки на натоварване и честота на въртене на двигателя в контролната област за изпитване. За двигателите, за които се прилага точка 5.6.2.1, трябва да се изберат до три точки. За двигателите, за които се прилага точка 5.6.2.2, трябва да се избере една точка. Техническата служба определя също така случайна последователност на точките на изпитване. Изпитването трябва да се проведе в съответствие с основните изисквания на NRSC, но всяка точка на изпитване се оценява поотделно.
 5.6.3.1.
 За подбора на случайните извадки, изисквани в точка 5.3.3, се използват утвърдени статистически методи за случаен подбор.
 5.6.4. Изисквания към изпитването
 Изпитването се извършва непосредствено след приложимия NRSC, както следва:
 а)
 според случая, изпитването на подбраните на случаен принцип точки на въртящия момент и честотата на въртене на двигателя се извършва или непосредствено след последователността на изпитване по NRSC с дискретни режими, описана в приложение 4, точка 7.8.1.2, подточки а)—д), но преди процедурите, провеждани след изпитването (подточка е), или след последователността на изпитване с цикъл на изпитване със стабилни състояния и линейни преходи между тях за извънпътната техника (RMC), описана в приложение 4, точка 7.8.2.3, подточки а)—г), но преди провеждането на процедурите след изпитването (буква д);
 б)
 изпитванията се провеждат, както е предвидено в приложение 4, точка 7.8.1.2, подточки б)—д), като се използва многофилтърният метод (един филтър за всяка точка на изпитване) за всяка от точките на изпитване, избрани в съответствие с точка 3;
 в)
 изчислява се стойност на специфичните емисии (в g/kWh или #/kWh в зависимост от това, което е приложимо) за всяка точка на изпитване;
 г)
 стойностите на емисиите могат да се изчислят като маса, използвайки допълнение А.1 от приложение 5, или на моларна основа, като се използва допълнение А.2 от приложение 5, но това следва да съответства на метода, използван при изпитването NRSC с дискретни режими или RMC;
 д)
 за изчисляването на сумата за газообразни замърсители и БПЧ, ако е приложимо, на Nmode в уравнени (А.5-64) или (А.5-136) и (А.5-180) се задава стойност 1 и се използва тегловен коефициент, равен на 1;
 е)
 за изчисляване на праховите замърсители трябва да се използва многофилтърният метод; за да се изчисли сумата, на Nmode се дава стойност 1 в уравнение (А.5-67) и се използва


text:
тегловен коефициент, равен на 1.
 5.6.5. Регенериране
 В случай че настъпи регенериране по време на процедурата в точка 5.6.4, или непосредствено преди нейното начало, след приключването на тази процедура изпитването може да бъде обявено за невалидно по искане на производителя, независимо от причината за регенерирането. В този случай опитът се повтаря. Използват се същите точки за въртящия момент и честотата на въртене на двигателя, макар че редът на използване може да бъде променен. Не се счита за необходимо да се повтарят точки на въртящия момент и честотата на въртене на двигателя, за които вече е бил получен резултат. За повтаряне на изпитването се използва следната процедура:
 а)
 двигателят трябва да се експлоатира по такъв начин, че да се гарантира, че регенерирането е приключило и, когато е приложимо, количеството натрупани сажди в системата за последваща обработка на праховите замърсители, е било възстановено;
 б)
 процедурата на загряване на двигателя се изпълнява в съответствие с точка 7.8.1.1 от приложение 4;
 в)
 процедурата за изпитване по точла 5.6.4 се повтаря като се започне от точка 5.6.4., подточка б).
 5.7. Проверка на емисиите на картерни газове
 5.7.1.
 Двигателите могат да изхвърлят емисии на картерни газове в изпускателната система, разположена преди устройството за последваща обработка на отработилите газове, през цялата продължителност на работа.
 5.7.2.
 Емисиите на картерни газове, които се изхвърлят директно в околната атмосфера, се добавят към емисиите на отработилите газове по време на всички изпитвания за определяне на емисиите. За тази цел производителят инсталира двигателите така, че всички картерни газове да могат да бъдат пренасочвани към системата за вземане на проби от емисиите, в съответствие с изискванията, посочени в точка 6.10. от приложение 4 към настоящото правило.
 6. Монтиране в превозното средство
 6.1. Информация и инструкции за ПОО и крайните ползватели.
 6.1.1.
 Производител не може да представя на ПОО или крайните ползватели техническа информация във връзка с данните, предвидени в настоящото правило, които се отклоняват от данните, одобрени от органа по одобряването на типа.
 6.1.2.
 Производителят представя на ПОО цялата съответна информация и инструкции, необходими за правилното монтиране на двигателя в извънпътна подвижна техника или превозни средства от категория Т, включително описание на всички специални условия или ограничения във връзка с монтирането или употребата на двигателя.
 6.1.3.
 Производителят представя на ПОО цялата съответна информация и необходимите инструкции, предназначени за крайния ползвател, включително описание на всички специални условия или ограничения във връзка с употребата на двигателя.
 6.1.4.
 Производителите съобщават на ПОО стойността на емисиите на въглероден диоксид (CO2), определена при процеса за одобряване на типа, и дават указания на ПОО да съобщят тази информация на крайния ползвател на извънпътна подвижна техника или превозни средства от категория Т, в която двигателят е предназначен да се монтира, заедно с обяснителна информация за условията на изпитване.
 6.1.5.
 Подробности за важната информация и инструкции за ПОО са поместени в допълнение 5 към настоящото правило.
 6.2. Задължения на ПОО относно монтирането на двигателите
 6.1.2.
 ПОО монтират одобрените двигатели в извънпътна подвижна техника в съответствие с инструкциите, предоставени от производителя съгласно точка 6.1.2, и по начин, който не се отразява неблагоприятно


text:
върху работата на двигателя по отношение на неговите емисии на газообразни и прахови замърсители.
 6.2.2.
 Ако ПОО не следва инструкциите по точка 6.2.1 или ако видоизменя двигателя по време на неговото монтиране в извънпътна подвижна техника или в превозни средства от категория Т по начин, който влияе неблагоприятно върху работата на двигателя по отношение на неговите емисии на газообразни и прахови замърсители, този ПОО се счита за производител за целите на настоящото правило, и по-специално подлежи на задълженията, посочени в точки 5, 7, 8 и 9.
 6.2.3.
 ПОО монтират двигателите с одобрен тип в извънпътната подвижна техника и в превозни средства от категория Т само в съответствие с видовете изключителна употреба, посочени в категориите двигатели по точка 1.1.
 6.2.4.
 Когато маркировката за одобрение на двигателя, посочена в приложение 3, не е видима без отстраняване на части, ПОО поставя по видим начин върху извънпътната подвижна техника или върху превозното средство от категория Т дубликат на предоставената от производителя маркировка, посочена в същото приложение и в съответния акт за изпълнение.
 6.2.5.
 Подробности за информацията от значение и инструкциите за крайните потребители са поместени в допълнение 6 към настоящото правило.
 7. Фамилия двигатели и тип двигатели
 7.1. Параметри, определящи семейството двигатели
 Семейството двигатели, както е определено от неговия производител, трябва да съответства на критериите в приложение 10.
 7.2. Избор на базовия двигател
 Базовият двигател от семейството се избира в съответствие с изискванията в приложение 10.
 7.3. Параметри, определящи типа на двигателя
 Техническите характеристики на даден тип двигател са определените в неговия информационен документ (списък с данни), който е съставен в съответствие с образеца в допълнение А.3 към приложение 1.
 8. Съответствие на производството
 8.1. Всеки двигател, който носи маркировка за одобрение според настоящото правило, се произвежда, така че да съответства на одобрения тип по отношение на описанието, дадено във формуляра на одобрението и неговите приложения. Процедурите по съответствие на производството трябва да съответстват на следните изисквания, които включват изискванията в график 1 от Спогодбата (E/ECE/TRANS/505/Rev.3).
 8.2. Определения
 За целите на настоящия параграф се прилагат следните определения:
 8.2.1.
 „Система за управление на качеството“е съвкупност от аспекти, взаимосвързани или взаимодействащи помежду си, които се използват от съответната организация, за да ръководи и контролира изпълнението на стратегията по качеството и реализирането на целите в тази връзка;
 8.2.2.
 „Одит“е процес на събиране на доказателства, който се използва с цел да бъде оценено до каква степен се прилагат критериите, които са обект на одита; одитът следва да бъде обективен, безпристрастен и независим, а неговото протичане следва да бъде системно и да се документира;
 8.2.3.
 „Коригиращи действия“е процес на разрешаване на проблемите, при който се предприемат последващи мерки за отстраняване на причините за несъответствието или причините, довели до съответната нежелана ситуация, като с тези мерки се цели предотвратяване на повторната им поява.
 8.3. Цел
 8.3.1.
 С мерките за съответствие на производството се цели да се гарантира, че всеки двигател отговаря на изискванията към спецификациите, експлоатационните показатели и маркировката на одобрения тип двигател или фамилия двигатели.
 8.3.2.
 Неделима част от процедурите са оценката на системите за управление на качеството, наричана


text:
„първоначална оценка“и описана в точка 8.4, и проверката и свързаният с производството контрол, наричани „мерки за осигуряване на съответствието на продуктите“и описани в точка 8.5.
 8.4. Първоначална оценка
 8.4.1.
 Преди издаване на одобряване на типа органът по одобряването на типа проверява за наличието на необходимите мерки и процедури, установени от производителя, за да се осигури ефективен контрол с оглед на съответствието на произвежданите двигатели с одобрения тип двигател или фамилия двигатели.
 8.4.2.
 Към първоначалната оценка се прилагат указанията за одитиране на системи за управление на качеството и/или околната среда, определени в стандарт EN ISO 19011:2011.
 8.4.3.
 Органът по одобряването на типа трябва да счита първоначалната оценка и мерките за осигуряване на съответствието на продуктите по точка 8.5 за достатъчно добри, като взема предвид, ако е необходимо, една от мерките по точки 8.4.3.1 — 8.4.3.3 или комбинация от всички тези мерки или от част от тях, според случая.
 8.4.3.1.
 Първоначалната оценка и/или проверка на мерките за осигуряване на съответствие на продукцията се извършва от органа по одобряването на типа, който издаваща одобрението на типа, или от определен орган, действащ от името на органа по одобряването на типа.
 8.4.3.1.1.
 При разглеждане на обхвата на първоначалната оценка, която трябва да се извърши, органът по одобряването на типа може да вземе предвид наличната информация за сертифицирането на производителя, което не е било прието по точка 8.4.3.3.
 8.4.3.2.
 Първоначалната оценка и проверката на мерките за осигуряване на съответствието на продуктите могат да се извършат също от органа по одобряването на типа на друга страна по Спогодбата или от определен орган, оправомощен за тази цел от органа по одобряването на типа.
 8.4.3.2.1.
 В този случай органът по одобряването на типа на другата страна по Спогодбата подготвя декларация за съответствие, в която се посочват областите и производствените обекти, които тя обхваща, тъй като тази информация се смята за съществена за двигателите, чийто тип подлежи на одобряване.
 8.4.3.2.2.
 При получаване на заявление за документ за съответствие от органа по одобряването на типа на страна по Спогодбата, органът по одобряването на типа на друга страна по Спогодбата изпраща незабавно документа за съответствие или уведомява, че не е в състояние да осигури такъв документ.
 8.4.3.2.3.
 Документът за съответствие включва най-малко следното:
 8.4.3.2.3.1.
 Група или дружество (напр. XYZ manufacturing);
 8.4.3.2.3.2.
 Конкретна организация (напр. филиал Европа);
 8.4.3.2.3.3.
 Заводи/обекти (например завод за двигатели 1 (Турция) — завод за двигатели (Германия);
 8.4.3.2.3.4.
 Включени типове двигатели или фамилии двигатели;
 8.4.3.2.3.5.
 Оценени аспекти (напр. комплектуване на двигателя, изпитване на двигателя, производство на система за последваща обработка);
 8.4.3.2.3.6.
 Разгледани документи (напр. наръчник и процедури по качеството на дружеството и обекта);
 8.4.3.2.3.7.
 Дата на оценката (напр. одит, извършен от 18 до 30 май 2018 г.);
 8.4.3.2.3.8.
 Планирано контролно посещение (напр. октомври 2020 г.).
 8.4.3.3.
 Органът по одобряването на типа приема също, че подходящото сертифициране на производителя по хармонизиран стандарт EN ISO 9001:2008 или равностоен на него хармонизиран стандарт отговаря на изискванията към първоначалната оценка в точка 8.4. Производителят осигурява подробни данни за сертифицирането и поема задължение да информира органа по одобряването на типа за всички промени в неговата


text:
валидност или обхват.
 8.5. Мерки за осигуряване на съответствието на продуктите
 8.5.1. Всеки двигател, чийто тип е одобрен по настоящото правило, трябва да се произвежда така, че да съответства на одобрения тип или фамилия двигатели, като отговаря на изискванията в настоящата точка.
 8.5.2. Преди да издаде одобрение на типа на основание на настоящото правило, органът по одобряване на типа удостоверява наличието на подходящи мерки и документирани планове за контрол, които се съгласуват с производителя за всяко одобрение, за провеждането на определени интервали от време на онези изпитвания или свързаните с тях проверки, които са необходими за установяване на постоянно съответствие с одобрения тип или фамилия двигатели, включвайки, когато е приложимо, посочените в точка 5 от настоящото правило изпитвания.
 8.5.3. Притежателят на одобряването на типа трябва:
 8.5.3.1.
 да осигури наличието и прилагането на процедури за ефективен контрол на съответствието на двигателите с одобрения тип двигател или фамилия двигатели;
 8.5.3.2.
 да има достъп до оборудването за изпитване или до друго подходящо оборудване, необходимо за проверка на съответствието с всеки одобрен тип двигател или фамилия двигатели;
 8.5.3.3.
 да осигури записването на данните от изпитванията или резултатите от проверките и съхраняването на приложените документи за срок до 10 години, който се определя след съгласуване с органа по одобряването на типа;
 8.5.3.4.
 да гарантира при двигателите от категория NRSh и NRS, с изключение на NRS-v-2b и NRS-v-3, че за всеки тип двигател се извършват най-малко проверките и изпитванията, предписани в настоящото правило. За другите категории могат да се договорят между производителя и органа по одобряването на типа изпитвания с подходящ критерий на ниво компонент или комплектуване на компоненти;
 8.5.3.5.
 да анализира резултатите от всеки тип изпитване или проверка с цел да провери и осигури стабилност на показателите на продукта, като се имат предвид допустимите отклонения в едно промишлено производство;
 8.5.3.6.
 да гарантира, че ако за дадена група образци или изпитвани части се установи несъответствие при изпитването за въпросния тип, ще се извърши ново вземане на образци и нови изпитвания или проверки.
 8.5.4. ако органът по одобряването на типа счете за незадоволителни резултатите от допълнителния одит или проверка по точка 8.5.3.6, производителят трябва да предприеме необходимото за възможно най-бързо възстановяване на съответствието на производството чрез коригиращи действия, които удовлетворяват органа по одобряването на типа.
 8.6. Мерки за текущи проверки
 8.6.1.
 Органът, който е издал одобряването на типа, може по всяко време да проверява методите за контрол на съответствието на производството във всеки производствен обект, като извършва периодични одити. За целта производителят трябва да осигурява достъп до обектите за производство, контрол, изпитване, съхранение, дистрибуция и трябва да представя цялата необходима информация във връзка с документацията и записите на системата за управление на качеството.
 8.6.1.1.
 Обичайният подход при тези периодични одити е да се проверява дали процедурите по точки 8.4 и 8.5 (първоначална оценка и мерки за осигуряване на съответствието на продуктите) продължават да са ефективни.
 8.6.1.1.1.
 Приема се, че дейностите по надзор, извършвани от техническите служби, изпълняват изискванията от точка 8.6.1.1 по отношение на процедурите, установени при първоначалната оценка.
 8.6.1.1.2.
 Минималната честота на проверките (различни от посочените


text:
в точка 8.6.1.1.1) е такава, че да гарантира, че съответният контрол за съответствие на производството, извършван съгласно точки 8.4 и 8.5, се преразглежда през период от време, който отговаря на духа на доверие, установен от органа по одобряването на типа, и трябва да е поне веднъж на всеки две години. Въпреки това допълнителните проверки трябва да се извършват от органа по одобряването на типа в зависимост от годишното производство, резултатите от предходни оценки, необходимостта от наблюдение на коригиращите действия и при обосновано искане от друг орган по одобряването на типа или друг орган за надзор на пазара.
 8.6.2.
 При всяко преразглеждане записите от изпитванията и проверките и записите за производството, и по-специално записите за изпитванията или проверките, документирани съгласно точка 8.5.2, трябва да се предоставят на инспектора.
 8.6.3.
 Инспекторът може да избере случайни образци, които да се изпитват в лабораторията на производителя или в обектите на техническата служба, като в този случай се извършват само физически изпитвания. Минималният брой образци може да се определя според резултатите от собствената проверка на производителя.
 8.6.4.
 Когато нивото на контрол изглежда незадоволително или е необходимо да се провери валидността на изпитванията, проведени в изпълнение на точка 8.6.2, или при обосновано искане от друг орган по одобряването на типа, инспекторът избира образци, които да бъдат изпитани в лабораторията на производителя или да бъдат изпратени на техническата служба за провеждане на физически изпитвания в съответствие с изискванията по точка 8.7 от настоящото правило.
 8.6.5.
 При установяване на незадоволителни резултати от страна на органа по одобряването на типа, който е издал одобрението на типа, при проверка или контролен преглед, същият трябва да гарантира, че ще бъдат взети всички необходими мерки за възможно най-бързо възстановяване на съответствието на производството. Тези мерки могат да включват отнемане на одобрението на типа, ако коригиращите действия от страна на производителя са недостатъчни.
 8.6.6.
 Когато органът по одобряването на типа в друга страна по Спогодбата установи незадоволителни резултати, той може да поиска от органа по одобряването на типа, който е издал одобрението на типа, да провери дали произвежданият двигател продължава да отговаря на одобрения тип или фамилия двигатели. Щом бъде получено подобно искане органът по одобряването на типа, който е издал одобрението на типа, предприема действията, описани в точка 8.6.5.
 8.7. Изисквания към изпитванията на съответствието на производството в случай на незадоволително ниво на контрол на съответствието на продуктите по точка 8.6.
 8.7.1. В случай на незадоволително ниво на контрол на съответствието на продукта, както е посочено в точки 8.6.4, 8.6.5 или 8.6.6, съответствието на производството се проверява чрез изпитване за емисии въз основа на описанието в съобщението за одобрение.
 8.7.2. Освен ако има различни разпоредби в точка 8.7.3, трябва да се изпълнява следната процедура:
 8.7.2.1.
 Вземат се за проверка на случаен принцип три двигателя и ако е приложимо, три системи за последваща обработка от серийното производство на разглеждания тип двигател. Вземат се допълнителни двигатели, ако е необходимо с оглед на решението дали са преминали или съответно не са преминали изпитването. За да се вземе решение, че изпитването е преминато, е необходимо да


text:
се изпитат най-малко четири двигатели.
 8.7.2.2.
 След като инспекторът избере двигателите, производителят не трябва да извършва никакви настройки по избраните двигатели.
 8.7.2.3.
 Двигателите се подлагат на изпитване за емисии съгласно изискванията по приложение 4 или в случай на двигатели, работещи с два вида гориво, — съгласно с приложение 7, и се подлагат на циклите на изпитване, които са релевантни за типа двигател в съответствие с допълнение А.6 към приложение 4.
 8.7.2.4.
 Граничните стойности са посочените в допълнение 2 към настоящото правило. Когато двигател с последваща обработка регенерира нечесто, както е посочено в точка 6.6.2 от приложение 4, всеки резултат за емисиите на газообразни или прахови замърсители трябва да се коригира с приложимия коефициент за типа или фамилията двигатели. Във всички случаи всеки резултат по отношение на емисиите на газообразни или прахови замърсители подлежи на корекция чрез прилагане на съответните коефициенти на влошаване (КВ) за този тип двигател или фамилия двигатели, определени в съответствие с точка 5 от настоящото правило.
 8.7.2.5.
 Изпитванията се провеждат с новопроизведени двигатели.
 8.7.2.5.1.
 По искане на производителя изпитванията могат да се извършат на двигатели, които са разработвани в рамките на време, равно до 2 % от периода на устойчивост на характеристиките на емисиите (EDP), или, ако това е по-кратък период — 125 часа. Когато процедурата за разработване се извършва от производителя, той се задължава да не прави никакви настройки на тези двигатели. Когато производителят е определил процедура на разработване в посочения в приложение 1 информационен документ, разработването се извършва чрез използване на тази процедура.
 8.7.2.6.
 Въз основа на изпитвания на двигателя посредством вземане на проби, както е предвидено в допълнение 7 към настоящото правило, се приема, че серийното производство на разглежданите двигатели отговаря на одобрения тип, когато всички замърсители са преминали изпитването, и че не отговаря на одобрения тип, когато един замърсител не е преминал изпитването, в съответствие с приложените критерии на изпитването в допълнение 7 към настоящото правило, както е показано на фиг. 4.
 8.7.2.7.
 Когато се вземе решение, че даден замърсител е преминал изпитването, същото решение не може да се променя с никакви допълнителни изпитвания, провеждани за вземане на решение за други замърсители.
 Ако не се вземе решение за преминаване за всички замърсители и за никой от замърсителите не се вземе решение, че не е преминал изпитването, се провежда изпитване върху друг двигател.
 8.7.2.8.
 Ако не може да се вземе решение, производителят може по всяко време да реши да се спре изпитването. В такъв случай се записва, че изпитването не е преминато.
 8.7.3. Чрез дерогация от точка 8.7.2.1 следната процедура трябва да се изпълнява за типове двигатели, чийто общ обем на продажбите е по-малко от 100 бройки годишно:
 8.7.3.1.
 За проверка се взема на случаен принцип един двигател и ако е приложимо, една система за последваща обработка от серийното производство на разглеждания тип двигател.
 8.7.3.2.
 Ако двигателят отговаря на изискванията по точка 8.7.2.4, се взема решение, че изпитването е преминато и не е необходимо допълнително изпитване.
 8.7.3.3.
 Ако двигателят не отговаря на изискванията по точка 8.7.2.4, се следва процедурата, описана в точки 8.7.2.6—8.7.2.8.
 8.7.4.


text:
Всички тези изпитвания могат да се проведат с приложимите предлагани на пазара горива. По искане на производителя обаче могат да се използват еталонните горива, описани в допълнение 5 към настоящото правило. За двигателите, задвижвани с газообразно гориво това означава, че изпитванията ще се провеждат с най-малко две от еталонните горива за всеки двигател, задвижван с газообразно гориво, освен в случаите на двигател, задвижван с газообразно гориво, с одобрение на типа с ограничения за гамата на горивото, когато се изисква само едно еталонно гориво, както е описано в приложение 4 към настоящото правило. Ако се използва повече от едно еталонно газообразно гориво, резултатите трябва да доказват, че двигателят отговаря на граничните стойности за всяко гориво.
 8.7.5. Несъответствие на двигателите, използващи газообразни горива
 В случай на спор във връзка със съответствието на двигатели, използващи газообразни горива, включително двигателите, работещи с два вида гориво, когато е използвано предлагано на пазара гориво, изпитванията трябва да се извършат с всяко еталонно гориво, с което е бил изпитван базовият двигател, и по искане на производителя — с вероятното допълнително трето гориво, определено в точки A.3.2.3.1.1.1, A.3.2.3.2.1 и A.3.2.4.1.2 от приложение 4 към настоящото правило, с което базовият двигател може да е бил изпитван. Когато е приложимо, резултатът трябва да се преобразува, като се преизчисли с прилагане на съответните коефициенти „r“, „ra“или „rb“, както са описани в точки A.3.2.3.3, A.3.2.3.4.1 и A.3.2.4.1.3 от приложение 4 към настоящото правило. Когато стойностите на r, ra или rb са по-малки от 1, не се прилагат никакви корекции. Измерените резултати и когато е приложимо, изчислените резултати трябва да доказват, че двигателят отговаря на граничните стойности за всички съответни горива (например горива 1, 2 и ако е приложимо — третото гориво за двигателите, работещи с природен газ/биометан, и горива А и Б за двигателите, работещи с ВНГ).
 Фигура 4
 Схема на изпитването за съответствие на производството
 9. Санкции при несъответствие на производството
 9.1.
 Издаденото съгласно настоящото правило одобрение за тип двигател или семейство двигатели може да бъде оттеглено, ако горепосочените в точка 5 изисквания не са спазени или двигателят (двигателите) или превозното средство(превозните средства) не са успели да преминат предписаните в точка 8 изпитвания.
 9.2.
 Ако страна по Спогодбата, прилагаща настоящото правило, отмени издадено преди това от нея одобрение, тя незабавно уведомява за това другите страни по Спогодбата, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 10. Изменение и разширение на одобрението на одобрения тип
 10.1.
 Производителят без забавяне информира органа по одобряването на типа, издал одобрението на типа, за всяка промяна в подробните данни, отбелязани в техническото досие. В случай на такава промяна органът по одобряването на типа решава коя от установените в точка 10.2 процедури трябва да се следва. Ако е необходимо, след консултации с производителя органът по одобряването на типа може да реши, че трябва да се издаде ново одобрение на типа.
 10.1.1.
 Заявление за изменение на одобрение на типа се подава само до органа по одобряването на типа, издал първоначалното одобрение на типа.
 10.1.2.
 Ако органът по одобряването на типа


text:
стигне до заключението, че за изменението трябва да бъдат извършени отново проверки или изпитвания, той съответно информира производителя за това. Процедурите, установени в точка 10.2, се прилагат само ако въз основа на тези проверки или изпитвания органът по одобряването на типа заключи, че изискванията към одобрението на типа продължават да се спазват.
 10.2.
 Когато данните, отбелязани в техническото досие, са променени, без да се изисква да се повторят проверките или изпитванията, това изменение се обозначава като „ревизия“.
 В случай на такава ревизия органът по одобряването на типа без неоправдано забавяне ревизира съответните страници от техническото досие, като отбелязва ясно всяка ревизирана страница, за да се покаже същността на изменението, и посочва също датата на ревизията и включва ревизирано съдържание на техническото досие. Счита се, че един консолидиран актуализиран вариант на техническото досие, придружен от детайлно описание на измененията, отговаря на изискването на настоящата точка.
 10.2.1.
 Дадено изменение съгласно параграф 10.2 се обозначава като „разширение“, когато записаните в техническото досие данни са били променени и е налице едно от следните обстоятелства:
 а)
 необходими са допълнителни проверки или изпитвания;
 б)
 променена е каквато и да е информация от съобщението за одобрение на типа с изключение на неговите приложения;
 в)
 вече е приложимо ново изискване, описано в настоящото правило, което се прилага към одобрения тип или фамилия двигатели.
 10.2.2.
 В случай на разширение органът по одобряването на типа изготвя актуализирано съобщение за одобряване на типа, обозначено с номер на разширението, който нараства и е пореден спрямо номера на предходно издаденото разширение. В посоченото съобщение ясно се посочва причината за разширението и неговата дата. Органът по одобряването на типа уведомява страните по Спогодбата от 1958 г., прилагащи настоящото правило, за издаденото разширение.
 10.2.3.
 Когато се изготвят изменени страници на техническото досие или консолидирана актуализирана версия, съдържанието на техническото досие, приложено към съобщението, се променя съответно така, че да показва датата на най-новото разширение или ревизия или датата на най-новото консолидиране на актуализираната версия.
 10.2.4.
 Не се изисква изменение на одобрявания на типа на тип или фамилия двигатели, ако новото изискване по точка 10.2.2 не е свързано от техническа гледна точка с този тип или фамилия двигатели по отношение на показателите за емисиите.
 10.3.
 В случай на ревизия на одобряването на типа органът по одобряването на типа издава на заявителя без неоправдано забавяне ревизираните документи или съответно консолидирания актуализиран вариант, според случая, включително ревизираното съдържание на техническото досие, както е посочено в точка 10.2.
 10.4.
 В случай на разширение на одобряването на типа органът по одобряването на типа издава на заявителя без неоправдано забавяне актуализираното съобщение по член 10.2.2, включително приложенията към него и съдържанието на техническото досие.
 11. окончателно прекратяване на производството
 Ако титулярят на одобрението прекрати напълно производството на тип или семейство двигатели, одобрени в съответствие с настоящото правило, той уведомява за това органа, издал одобрението. При получаването на съответното съобщение този орган на свой ред уведомява за това останалите страни по Спогодбата, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 12. Преходни разпоредби
 12.1.


text:
Считано от официалната дата на влизане в сила на серия от изменения 05, никоя страна по договора, прилагаща настоящото правило, не може да отказва да издава одобрение на типа по настоящото правило, изменено със серия от изменения 05.
 12.2.
 Считано от датите за одобряване на типа, посочени в таблици 1—6 страните по Спогодбата, прилагащи настоящото правило, могат да откажат да издават одобрения на типа на типове или семейства двигатели, спадащи към категориите, описани в точка 1, които не съответстват на изискванията на настоящото правило, изменено със серия изменения 05.
 12.3.
 Считано от датите на пускане на пазара, посочени в таблици 23—28 страните по Спогодбата, прилагащи настоящото правило, могат да откажат пускането на пазара на типове или семейства двигатели, спадащи към категориите, описани в точка 1, които не са получили одобрение съгласно настоящото правило, изменено със серия изменения 05.
 12.4.
 Страните по Спогодбата, които прилагат настоящото правило, могат да продължат да издават одобрения на двигателите, които съответстват на предходен набор от изменения или на версия на настоящото правило, при условие че двигателите или превозните средства са предназначени за продажба или износ за държави, които прилагат съответните изисквания в националното си законодателство. Маркировките за тези двигатели запазват формата, определен в съответната серия от изменения на настоящото правило на ООН.
 12.5.
 Без да се засягат разпоредбите на точка 12.4 от настоящото правило, страните по Спогодбата, които прилагат настоящото правило, могат да продължат да издават одобрения на двигателите, които съответстват на изискванията на настоящото правило, изменено с предходни серии от изменения, или на версия на настоящото правило, при условие че двигателят е предназначен да замести съществуващ двигател със същото или по-ниско ниво на емисии, инсталиран на превозно средство в експлоатация.
 Таблица 1
 Дати на прилагане на настоящото правило за двигатели от категория NRE
 Категория
 Тип запалване
 Диапазон на мощност (kW)
 Подкатегория
 Одобряване на типа на двигатели
 Предлагане на двигатели и превозни средства на пазара
 NRE
 CI
 0<P<8
 NRE-v-1
 NRE-c-1
 29 декември 2018 г.
 29 декември 2018 г.
 CI
 8≤P<19
 NRE-v-2
 NRE-c-2
 CI
 19≤P<37
 NRE-v-3
 NRE-c-3
 29 декември 2018 г.
 29 декември 2018 г.
 37≤P<56
 NRE-v-4
 NRE-c-4
 всички
 56≤P<130
 NRE-v-5
 NRE-c-5
 29 декември 2018 г.
 1 януари 2020 г.
 130≤P≤560
 NRE-v-6
 NRE-c-6
 29 декември 2018 г.
 29 декември 2018 г.
 P>560
 NRE-v-7
 NRE-c-7
 29 декември 2018 г.
 29 декември 2018 г.
 Таблица 2
 Дати на прилагане на настоящото правило за двигатели от категория NRE
 Категория
 Тип запалване
 Диапазон на мощност (kW)
 Подкатегория
 Одобряване на типа на двигатели
 Предлагане на двигатели и превозни средства на пазара
 NRG
 всички
 P>560
 NRG-v-1
 NRG-c-1
 29 декември 2018 г.
 29 декември 2018 г.
 Таблица 3
 Дати на прилагане на настоящото правило за двигатели от категория NRSh
 Категория
 Тип запалване
 Диапазон на мощност (kW)
 Подкатегория
 Одобряване на типа на двигатели
 Предлагане на двигатели и превозни средства на пазара
 NRSh
 SI
 0<P<19
 NRSh-v-1a
 NRSh-v-1b
 29 декември 2018 г.
 29 декември 2018 г.
 Таблица 4
 Дати на прилагане на настоящото правило за двигатели от категория NRS
 Категория
 Тип запалване
 Диапазон на мощност (kW)
 Подкатегория
 Одобряване на типа на двигатели
 Предлагане на двигатели и


text:
превозни средства на пазара
 NRS
 SI
 0<P<56
 NRS-vr-1a
 NRS-vi-1a
 NRS-vr-1b
 NRS-vi-1b
 NRS-v-2a
 NRS-v-2b
 NRE-v-3
 29 декември 2018 г.
 29 декември 2018 г.
 Таблица 5
 Дати на прилагане на настоящото правило за двигатели от категория SMB
 Категория
 Тип запалване
 Диапазон на мощност (kW)
 Подкатегория
 Одобряване на типа на двигатели
 Предлагане на двигатели и превозни средства на пазара
 SMB
 SI
 P>0
 SMB-v-1
 29 декември 2018 г.
 29 декември 2018 г.
 Таблица 6
 Дати на прилагане на настоящото правило за двигатели от категория ATS
 Категория
 Тип запалване
 Диапазон на мощност (kW)
 Подкатегория
 Одобряване на типа на двигатели
 Предлагане на двигатели и превозни средства на пазара
 ОВД
 SI
 P>0
 ATS-v-1
 29 декември 2018 г.
 29 декември 2018 г.
 13. Наименования и адреси на техническите служби, отговарящи за провеждане на изпитвания за одобряване, и на органите по одобряване на типа
 Страните по Спогодбата от 1958 г., които прилагат настоящото правило, съобщават на секретариата на ООН наименованията и адресите на техническите служби, отговарящи за провеждане на изпитания за одобрение, и на органите по одобряването на типа, които издават одобрения и на които трябва да бъдат изпращани издадените в други държави формуляри, удостоверяващи одобрение, разширение, отказ за издаване или отменяне на одобрение.
 (1) Класификацията на моторните превозни средства и ремаркетата се съдържа в точка 2 от Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.6 - https://www.unece.org/trans/main/wp29/wp29wgs/wp29gen/wp29resolutions.html.
 (2) 2 Отличителните номера на страните по Спогодбата от 1958 г. са дадени в приложение 3 към Консолидираната резолюция за конструкцията на превозни средства (R.E.3), документ ECE/TRANS/WP.29/78/Rev.6, приложение 3 — www.unece.org/trans/main/wp29/wp29wgs/wp29gen/wp29resolutions.html.
 ДОПЪЛНЕНИЕ 1
 ОПРЕДЕЛЕНИЕ НА ПОДКАТЕГОРИИТЕ ДВИГАТЕЛИ, ПОСОЧЕНИ В ТОЧКА 1
 Таблица 7
 Подкатегории на категория двигател NRE, определени в точка 1.1.1
 Категория
 Тип запалване
 Работа при честота на въртене
 Диапазон на мощност (kW)
 Подкатегория
 Еталонна мощност
 NRE
 със запалване чрез сгъстяване (CI)
 променлива
 0 < P < 8
 NRE-v-1
 Максимална полезна мощност
 CI
 8 ≤ P < 19
 NRE-v-2
 CI
 19 ≤ P < 37
 NRE-v-3
 CI
 37 ≤ P < 56
 NRE-v-4
 всички
 56 ≤ P < 130
 NRE-v-5
 130 ≤ P ≤ 560
 NRE-v-6
 P > 560
 NRE-v-7
 CI
 постоянна
 0 < P < 8
 NRE-c-1
 номинална полезна мощност
 CI
 8 ≤ P < 19
 NRE-c-2
 CI
 19 ≤ P < 37
 NRE-c-3
 CI
 37 ≤ P < 56
 NRE-c-4
 всички
 56 ≤ P < 130
 NRE-c-5
 130 ≤ P ≤ 560
 NRE-c-6
 P > 560
 NRE-c-7
 Таблица 8
 Подкатегории на категория двигател NRG, определени в точка 1.1.2
 Категория
 Тип запалване
 Работа при честота на въртене
 Диапазон на мощност (kW)
 Подкатегория
 Еталонна мощност
 NRG
 всички
 променлива
 P > 560
 NRG-v-1
 Максимална полезна мощност
 постоянна
 P > 560
 NRG-c-1
 номинална полезна мощност
 Таблица 9
 Подкатегории на категория двигател NRSh, определени в точка 1.1.3
 Категория
 Тип запалване
 Работа при честота на въртене
 Диапазон на мощност (kW)
 Общ работен обем (cm3)
 Подкатегория
 Еталонна мощност
 NRSh
 SI
 променлива или постоянна
 0 < P < 19
 SV < 50
 NRSh-v-1a
 Максимална полезна мощност
 SV ≥ 50
 NRSh-v-1b
 Таблица 10
 Подкатегории на категория двигател NRS, определени в точка 1.1.4
 Категория
 Тип запалване